

Glavarjeva cesta 37, 1218 Komenda, Tel: 01 7247 150, fax: 01 8341 710, e-mail: [o-komenda.lj@guest.arnes.si](mailto:o-komenda.lj@guest.arnes.si)

**3. C**

**ČETRTEK, 9. 4. 2020**

|  |  |
| --- | --- |
| **MAT** | **Števila do 1000** (DZ str. 26) |

* Danes bomo spoznali **števila do 1000**.
* Štej do 1000 po 100.

100, 200, 300, 400, 500, 600, 700, 800, 900, 1000. Ta števila imenujemo **stotice**.

* Igra Zaploskaj stotico.

Poprosi nekoga od domačih, da ti zaploska stotico. En plosk pomeni 100.

Primer: Mamica zaploska trikrat. Ti poveš število 300.

* Ponovimo in utrdimo že usvojeno znanje – pomagamo si z DZ na strani 26, kjer rešiš tudi naloge.
* Koliko enic je ena desetica? *10.*
* Koliko desetic je ena stotica? *10.*
* Koliko enic je ena stotica? *100*.

**1E je ena enica.**

**1D je ena desetica. 1D = 10E**


**1S je ena stotica. 1S = 10D = 100E**

* Poglej nekaj primerov:

4D6E = 46 7 = 7E

32 = 3D2E 50 = 5D0E

* Zapis v zvezek.



|  |  |
| --- | --- |
| **TJA** | **Glej spletno stran učiteljice Urške Vidmar –**  **http://www2.arnes.si/~uvidma/** |
| **Danes je izjemoma TJA, ker nam je zaradi tematskih dni velikokrat odpadla.** | |

|  |  |
| --- | --- |
| **SLJ** | **Carlo Colodi: Ostržek** (berilo, str. 64) – 2 uri |
| * V berilu, na str. 64, glasno preberi odlomek o Ostržku. * Če za kakšno besedo ne veš, kaj pomeni, poglej sem:   kipelo mleko – zaradi močnega vretja se je zlivalo čez rob,  grde lesenjače – lesen predmet (lesene oči),  gromozanski - zelo velik, ogromen,  jele muzati – začele kazati hudomušen odnos,  lasulja – tuji naravni ali umetni lasje, ki dajejo vtis pravih las,  hrome noge – noge, ki ne morejo hoditi,  poniglavec – potuhnjenec,  orožnik – sedaj policist,  vnema – velika volja za neko delo.   * Ustno odgovori na naslednja vprašanja: * Zakaj je Pepe dal lutki ime Ostržek? * Kaj se je začelo dogajati z lutko, ko je izrezljal oči? * Kaj se je dogajalo z nosom, usti in rokami? * Kdaj je Ostržek lahko zbežal? * Kakšen pa je bil Ostržek? * Si že bil kdaj podoben Ostržku? * Odpri zvezek za SLJ in napiši naslov **C. Collodi: Ostržek** * Nariši Ostržka in ga opiši. * DODATNA NALOGA: Sedaj je čas, da postaneš ti pisatelj pravljice. Pravljico o Ostržku boš povedal malo drugače. V zvezek napiši naslov **Ostržek malo, malo drugače** in nato napiši kratko novo pravljico o Ostržku. | |

|  |  |
| --- | --- |
| **ŠPO** | **Ples** |
| Danes se bomo naučili nov ples, ki ima slasten naslov Čokolada.  <https://www.youtube.com/watch?v=jAlsCu863DM>  Zaplešeš lahko tudi plese, ki jih znaš že od prej. | |